1. Navn, hjemsted og formål

Gruppens navn er VL [nummer] og Gruppens postadresse er c/o den til enhver tid værende formand for Gruppens formandskab.

Det er Gruppens formål at fremme kendskabet til og forståelsen for moderne ledelsesprincipper og derved bidrage til økonomisk fremgang, sociale fremskridt og almindelig højnelse af levevilkårene i vort land.

1. Medlemsforhold

Som medlemmer optages virksomhedsledere inden for handel, industri og service samt ledere inden for liberale erhverv, offentlig administration, institutioner, organisationer, forskning og uddannelse. Endvidere kan optages nøglepersoner, som spiller en aktiv rolle i den offentlige meningsdannelse.  
  
En virksomhedsleder defineres som en person, der på topplan deltager i virksomhedens overordnede beslutningsproces. Foruden aktieretlige direktører og bestyrelsesmedlemmer, optages funktionschefer i større virksomheder på SVP eller EVP niveau.  
  
For så vidt angår de liberale erhverv – revisorer, advokater og virksomhedskonsulenter – forudsættes det, at der er tale om personer, der deltager i den overordnede beslutningsproces i den virksomhed, de fungerer i, som partnere, aktionærer, bestyrelsesmedlemmer eller direktører.  
  
Alle medlemmer i en VL-gruppe skal være medlem af Selskabet.

Det tilstræbes, at Gruppen til enhver tid har minimum [30-40] medlemmer.

1. Optagelse:

Optagelse af nye medlemmer finder sted som følger:

VL-gruppen er selvsupplerende. Konkrete forslag af kandidater til nye medlemmer fremsendes til gruppens formandskab, alternativt gennemgår gruppens formandskab VL-sekretariatets potentialeliste. Nye kandidater som opfylder de ovenfor angivne kriterier til potentialelisten kan sendes til sekretariatet på [info@vl.dk](mailto:info@vl.dk), som sørger for oprettelse.

Konstaterer Gruppens formandskab, at medlemsforslaget opfylder den af gruppen ønskede profil på et nyt medlem, foranlediger formanden medlemsforslaget fremsendt til samtlige medlemmer i Gruppen til behandling på førstkommende møde.

Et medlemsforslag kan ikke imødekommes, såfremt der under behandlingen på det næste møde eller direkte til formandskabet inden mødet, fremsættes en begrundet mundtlig eller skriftlig indsigelse fra blot ét medlem af Gruppen.

Fremsættes der ikke forud for eller på mødet indsigelse mod det foreslåede medlem, optages vedkommende som medlem af Gruppen og inviteres til at deltage fra og med det næstkommende møde.

Endelig optagelse i Gruppen er betinget af indmeldelse og kontingentbetaling af medlemskabet hos Dansk Selskab for Virksomhedsledelse (VL), som registreres af VL-sekretariatet.

Anmodning om optagelse fra medlemmer af andre VL-grupper (danske eller udenlandske) f.eks. i forbindelse med flytning til gruppens primære geografiske opland, bør have en positiv særbehandling, men vil være underlagt samme regler for indsigelse som nævnt ovenfor.

1. Udmeldelse og eksklusion:

Udmeldelse af gruppen og Dansk Selskab for Virksomhedsledelse skal ske skriftligt til Selskabet med tre måneders varsel til udgangen af et regnskabsår.

Medlemmer, der har haft en mødeprocent på under 50% i VL-sæsonen, som starter 1. juli og slutter 30. juni, skal stille deres medlemskab af gruppen til disposition på årets første møde efter sommeren, hvorved gruppen kan tage stilling til på hvilke betingelser medlemskabet kan fortsætte.

Medlemmer, der ikke aktivt har meldt afbud til gruppemøderne i forbindelse med 3 på hinanden efter- følgende møder, skal kontaktes af Formanden, og kan herefter ved gentagelse blive ekskluderet af gruppen.

Er et medlem blevet slettet af medlemslisten i Dansk Selskab for Virksomhedsledelse, ekskluderes medlemmet automatisk fra Gruppen. Eksklusion på grund af kontingentrestance og/eller sletning som medlem af Dansk Selskab for Virksomhedsledelse fritager ikke for kontingentforpligtelsen for det regnskabsår, i hvilket eksklusionen finder sted.

Gruppens formandskab såvel som ethvert af Gruppens medlemmer kan i særlige situationer stille forslag om at et medlem ekskluderes. Til vedtagelse af eksklusion af et medlem kræves at 2/3 af Gruppens medlemmer skriftligt tilslutter sig dette.

Et medlem, der udtræder af aktiv tjeneste - og således ikke længere opfylder betingelserne for medlemskab (aktiv udøvelse af virksomhedsledelse) - skal efter maksimum 24 måneder stille sit medlemskab af gruppen til disposition på førstkommende møde. Her kan gruppen vælge at udvide perioden med 12 måneders intervaller, eller at aftale medlemmets udtræden.

I forbindelse med et medlems jobskifte skal medlemmet orientere Gruppen og stille sit fortsatte medlemskab af gruppen til disposition. Dette sker for at sikre, at Gruppen altid har den ønskede optimale sammensætning, og såfremt medlemmets ændrede jobsituation ikke længere passer ind i den af gruppen fastlagte sammensætning, eller hvis medlemmet ikke længere opfylder betingelserne for medlemskab (aktiv virksomhedsleder) - skal medlemmet forlade gruppen inden for de næste tolv måneder.

Når et medlem fylder 70 år og derover, skal medlemmet 1 gang årligt stille sit fortsatte medlemskab af gruppen til disposition.

Medlemmer kan søge Gruppens formandskab om orlov fra Gruppen. f.eks. i forbindelse med udstationering i udlandet eller andre særlige omstændigheder. I orlovsperioden fortsætter medlemmet som passivt medlem af gruppen, mens medlemskabet af Dansk Selskab for Virksomhedsledelse (VL) fortsætter uændret, dog begrænset til fire år.

1. Møder

Der afholdes minimum 8 møder årligt, heraf et årsmøde. Møderne afholdes enten på skift hos de enkelte medlemmer, eller eksternt såfremt mødets formål kræver det. Ved møde hos medlemmerne afholder værten eller dennes virksomheds sædvanligvis omkostningerne forbundet med afholdelse af et møde.

Medlemmerne har mødepligt. Formandskabet fører statistik over fremmødet. Statistikken udsendes minimum en gang årligt til medlemmerne af Gruppen samt til VL’s sekretariat (se i øvrigt afsnittet vedr. udmeldelse og eksklusion).

Møderne ligger sædvanligvis den [eksempelvis første fredag i januar, februar osv.].

Der afholdes et årligt statusmøde, som kan være sammenfaldende med et ordinært møde. I forbindelse med årsmødet skal der gennemføres en selvevaluering af Gruppen, hvor bl.a. årets mødeaktiviteter, gruppens nuværende sammensætning, ønsker til fremtidige profiler på nye medlemmer, opfyldelse af vedtægter/vedtægtsmodel m.v. evalueres.

Der er tavshedspligt over for tredjemand med hensyn til det på møderne drøftede. Der optages ikke referat.

1. Formandskabet

Til at lede Gruppen vælges på årsmødet, for ét år ad gangen et formandskab, som består af en formand samt to til tre gruppemedlemmer (suppleanter). Genvalg kan finde sted. Formandskabet er selvsupplerende såfremt et medlem forlader gruppen.

Formandskabets formand varetager kontakten til Dansk Selskab for Virksomhedsledelse(VL). Formandskabet fastsætter selv sin forretningsorden.

1. Tegning og hæftelse

Gruppen er en frivillig forening. Medlemmerne af Gruppen hæfter ikke personligt for Gruppens forpligtelser.

Gruppen tegnes og forpligtes udadtil ved underskrift af formanden og yderligere et medlem af formandskabet.

1. Opløsning

Til Gruppens opløsning kræves vedtagelse med 2/3 majoritet blandt samtlige medlemmer.

Ved Gruppens opløsning fordeles Gruppens formue ligeligt blandt de medlemmer, som har indbetalt kontingent for det pågældende medlemsår, og som ikke er udmeldt eller ekskluderet af Gruppen.